cyanic-selkie/wikianc huggingface dataset:
Karbalan taistelu
Karbalan taistelun historiallisuus
Husainin joukkojen kooksi ilmoitetaan šiialaisissa lähteissä 70 tai 72, kun taas Jazidin joukkojen suuruudeksi on kerrottu erilaisia lukuja, kuten 4 000, 30 000 tai "historioitsijoiden yksimielisen raportin mukaan" jopa 80 000, missä eivät vielä ole mukana täydennysjoukot. Husainin joukkojen koosta kertovissa luvuissa 70 ja 72 on symboliikkaa: Elimin keitaalla oli 70 palmua (2. Moos. 15:27) ja Mooseksella heilutusuhri-vaskea 70 talenttia (2. Moos. 38:29). Haditheissa marttyyrille varattujen paratiisin neitojen lukumäärä on 70 tai 72.
Karbalan taistelun vuosipäivällä (10. Muharram) on yhteys juutalaisten Yom Kippur- juhlaan, jota vietetään myös vuoden ensimmäisen kuukauden 10. päivänä paastoten. Sunnit juhlivat Ašuraa 24 tunnin mittaisella paastolla, jonka syytä selitetään Al-Bukharin hadithissa: "'Kun profeetta saapui Medinaan, juutalaiset viettivät Ašura-paastoa (10. Muharramkuuta) ja sanoivat: tämä on se päivä, jolloin Mooses voitti Faraon. Tämän johdosta profeetta sanoi kumppaneilleen: teillä (muslimeilla) on suurempi oikeus juhlia Mooseksen voittoa kuin heillä, paastotkaa siis tänä päivänä.'"Hadithin mukaan muslimien Ašuraa juhlitaan samasta syystä kuin juutalaiset tekevät eli muistona Egyptin orjuudesta vapaaksi pääsemisestä.
Henrik Jakob Wikar
Henrik Jakob Wikar, myös: Hendrik Jakob Wikar ja Henricus Jacob Wikar (s. 28. lokakuuta 1752 Kokkola) oli eteläisessä Afrikassa useita vuosia asunut suomalainen, joka päiväkirjassaan kuvaa khoisankansojen elämää.
Wikarin isä oli maanmittari ja valtiopäivämies, äiti tämän toinen puoliso Margareta Carlborg.
Pohjanmaalta kotoisin ollut Wikar aloitti opinnot Turun akatemiassa 1769, ja hänet on mainittu pohjalaisosakunnan nimikirjassa vielä 1771. Vuonna 1773 hän meni Hollannissa Hollannin Itä-Intian kauppakomppanian palvelukseen. Hän työskenteli Kapkaupungissa kauppakomppanian sairaalassa kirjurina. Seurasi töiden laiminlyöntiä, ja pelivelkojen vuoksi hän lähti 1775 siirtokunnan pohjoisosiin, jossa hän viipyi yli neljä vuotta. Siellä ollessaan hän kirjoitti vuoden 1778 loppupuolelta heinäkuuhun 1779 päiväkirjaa. Hän sai poissa ollessaan 1779 karkurina tuomion, mutta päiväkirja pelasti hänet, ja hän sai armonanomukseena hyväksynnän syksyllä 1779, todennäköisesti siksi, että päiväkirja sisälsi kauppakomppanialle hyödyllisiä tietoja. Hän kuvasi päiväkirjassaan hyvin tarkasti khoisankansojen tapoja ja rituaaleja, ja hänen muistiinpanojaan ovat tutkijat käyttäneet hyväksi myöhemminkin.
Mr Gay Europe
300px|pienoiskuva Mr. Gay Europe on nuorille homoseksuaalisille miehille suunnattu eurooppalainen kauneuskilpailu.
Ensimmäinen Mr. Gay Europe -kilpailu järjestettiin vuonna 2005 Norjan pääkaupungissa Oslossa. Seuraavana vuonna tapahtumapaikkana oli Amsterdam. Kilpailu on järjestetty vuosittain lukuun ottamatta vuotta 2010, jolloin kilpailu peruttiin.
Sinikielitauti
Sinikielitauti eli bluetongue-tauti on bluetongueviruksen (BTV) aiheuttama märehtijöiden ja kamelieläinten sairaus. Tauti ei tartu ihmiseen. Taudin nimi tulee lampailla joskus vakavassa tapauksessa esiintyvästä oireesta, jolloin kieli muuttuu siniseksi verentungoksen vuoksi. Taudin levittäjänä toimivat polttiaiset, jotka viihtyvät parhaiten lämpimissä ja kosteissa olosuhteissa. Tautia esiintyy ympäri maailman, mutta polttiaisten elinympäristövaatimusten vuoksi se rajoittuu lähinnä 40°N ja 35°S leveysasteille. Ilmaston lämpenemisen katsotaan olevan yhtenä syynä siihen, miksi tautia on viime vuosina tavattu myös näiden leveysasteiden ulkopuolella. Suomessa virusta ei ole tavattu. Sinikielitauti kuuluu helposti leviäviin eläintauteihin.
Tartunta
Pääasiassa märehtijät saavat tartunnan virusta kantavien polttiaisten välityksellä, eikä eläinten välistä suoraa tartuntaa tapahdu. On kuitenkin todettu, että virus saattaa siirtyä sairaan eläimen veren tai siemennesteen välityksellä terveeseen eläimeen. Lisäksi tiineenä oleva emo saattaa siirtää infektion istukan kautta sikiöön.
Oireet
Taudin oireiden vakavuus riippuu viruksen serotyypistä, eläinlajista ja eläinyksilöstä. Lampaiden ja peurojen on todettu sairastuvan voimakkaampiin oireisiin, kun taas nauta voi useinkin olla viruksen oireeton kantaja. Taudinkuva vaihteleekin oireettomasta kantajasta vakaviin oireisiin, ja tauti voi johtaa jopa kuolemaan.
Oireina voi esiintyä korkea kuume, lisääntynyt syljeneritys, nenävuoto, ontuminen sekä pään ja niskan alueen turvotus.
Hoito ja ennaltaehkäisy
Tautiin ei ole spesifistä hoitoa, minkä vuoksi hoito kohdistuu oireiden hoitamiseen. Tautiin on olemassa sekä eläviä heikennettyjä että tapettuja rokotteita. Rokotteita käytetään EU:n alueella ainoastaan maissa, joissa tautia on todettu.
Richard Grönblom
Edgar Richard Grönblom (s. 17. heinäkuuta 1948 Helsinki) on suomalainen, olympialaisissa 1970- ja 1990-luvuilla kilpaillut purjehtija.
Seuratasolla Grönblom edusti Nyländska Jaktklubbenia. Hän voitti Suomen-mestaruuden Laserilla vuosina 1975–1976, Finnjollalla vuosina 1976–1977 sekä Starilla vuosina 1985–1988, 1990 ja 1992–1995.
Grönblom kilpaili juniorina alppihiihdossa ja voitti nuorten Suomen-mestaruuden pujottelussa vuonna 1967.
Richard Grönblomin isä Sven Grönblom kilpaili myös purjehtijana olympialaisissa.
Pasi Jokinen
Pasi Pellervo Jokinen (s. 31. toukokuuta 1967 Iitti) on suomalainen kenraalimajuri. Hän toimi Ilmavoimien komentajana 1. huhtikuuta 2019 – 31. toukokuuta 2022. Tätä ennen hän on työskennellyt eri tehtävissä muun muassa ilmavoimien esikunnassa vuodesta 2010 lähtien ja Pääesikunnassa elokuusta 2017 lähtien. Hänen edeltäjänsä ilmavoimien komentajana oli Sampo Eskelinen.
Pasi Jokinen valmistui kadettikoulusta vuonna 1991 ja toimi sen jälkeen vuoteen 1994 asti Hävittäjälentolaivue 31:ssä lentoupseerina (Hawk ja MiG-21). Jokinen kävi lennonopettajakurssin Kauhavalla vuosina 1994–1995. Hän oli vuonna 1996 Yhdysvalloissa F-18–koulutuksessa ja toimi sen jälkeen hävittäjälentolaivue 31:ssä 1996–1998 lennonopettajana, lentueen varapäällikkönä ja päällikkönä.
Jokinen on ylennetty everstiksi vuonna 2012, prikaatikenraaliksi 2017 ja kenraalimajuriksi vuonna 2019.
Shape of Despair
Shape of Despair on suomalainen funeral doom -yhtye, joka perustettiin vuonna 1995 Raven-nimellä, mutta yhtye vaihtoi nimensä vuonna 1998 nykyiseen. Yhtyeen levy-yhtiö on Season of Mist.
Historia
Ensimmäinen demo Alive in the Mist äänitettiin 1998 jonka jälkeen yhtyeen nimi vaihtui nykyiseen. Vuonna 2000 Spikefarm Recordsin kanssa solmittiin levytyssopimus ja yhtye julkaisi debyytti-albuminsa Shades of....
Pasi Koskinen liittyi Shape of Despairiin vuonna 2001 ja lauloi albumeilla Angels of Distress ja Illusion's Play.
Vuonna 2005 julkaistiin kokoelma-albumi Shape of Despair, joka sisälsi aiemmin julkaisematonta materiaalia, Alive in the Mist-demon, sekä yhden uuden kappaleen, Sleeping Murder.
Yhtye piti hiljaiseloa viiden vuoden ajan ja julkaisi vuonna 2010 EP:n Written in My Scars, jonka jälkeen Pasi Koskinen jätti yhtyeen. Vuonna 2011 julkaistiin split Before the Rain-yhtyeen kanssa. Samana vuonna yhtyeen uudeksi laulajaksi tuli Henri Koivula, joka tunnetaan Throes of Dawn-yhtyeestä.
Neljäs albumi, Monotony Fields julkaistiin kesäkuussa 2015, 11 vuotta edellisen Illusion's Play-albumin jälkeen.
Yhtye julkaisi viidennen albuminsa, Return to the Void, helmikuussa 2022.
Diskografia
EP:t
Georg Viktor Berndt von Haartman
Georg Viktor Berndt von Haartman (26. elokuuta 1858 Helsinki – 27. toukokuuta 1929 Helsinki) oli suomalainen insinööri ja virka- ja valtiopäivämies.
Von Haartmanin vanhemmat olivat senaattori Victor von Haartman ja Augusta Vilhelmina Mellin ja puoliso Anna Matilda Kyander. Von Haartman oli insinööri, joka työskenteli valtionrautateiden palveluksessa. Von Haartman oli aatelissäädyssä edustaja valtiopäivillä 1904–1905.
Mezzosopraano Greta von Haartman oli Georg Viktor Berndt von Haartmanin tytär.
Aaro Liukko
Aaro Liukko (4. joulukuuta 1891 Heinävesi – 26. lokakuuta 1976 Savonlinna) oli Savonlinnassa asunut opettaja ja kirjailija.
Liukko oli kansakoulunopettajana Savonlinnassa 1920–1955 ja hän toimi myös kirjastonhoitajana Savonlinnan kaupunginkirjastossa vuosina 1924–1929.
Nana Sahib
Elämäkerta
thumb|vasen|nana Sahib lehdessä The Illustrated London News vuonna 1857.
Nuoruus
Nana Sahib syntyi vuoden 1820 paikkeilla. Hänen oikea nimensä oli Dhondu Pant. Vuonna 1827 hänet oli adoptoitu Marathivaltakunnan viimeisen hallitsijan eli peshwa Baji Rao II:n perheeseen ja hän sai tyypillisen hinduylimyksen koulutuksen. Baji Rao oli menettänyt valtaistuimensa briteille, mutta sai heiltä noin 80 000 punnan vuotuisen eläkkeen. Baji Rao kuoli vuonna 1852. Hän oli yrittänyt saada britit ulottamaan eläkkeensä myös hänen adoptoidulle pojalleen, mutta tuolloinen Intian kenraalikuvernööri James Dalhousie ei ollut tähän suostunut. Nana Sahib yritti vedota britteihin myös itse eläkkeen saamiseksi. Hänen avustajansa Azimullah Khan lähti hänen puolestaan Lontooseen vetoamaan Nana Sahibin puolesta. Lontoossakaan vaatimuksiin ei taivuttu, mutta Azimullah kertoi palatessaan Nana Sahibille brittien heikoksi jääneestä sotamenestyksestä Krimin sodan aikana.
Sepoy-kapina
thumb|Nana Sahib sotilaineen lähdössä [[Lucknow'sta.]] Intialaisten sotilaiden eli sepoyden brittien vastainen niin sanottu sepoy-kapina alkoi alkuvuodesta 1857. Kapinan puhjetessa Nana Sahib oli matkustanut Lucknow'in tapaamaan brittiviranomaisia edelleen isänsä eläkettä koskien. Britit kieltäytyivät jälleen eläkkeen maksamisesta. Nana Sahib ilmoitti tällöin yllättäen, että hänen tuli palata Bithuriin Cawnporessa (nyk. Kanpur) syttyneen kapinoinnin takia. Britit suhtautuivat tähän epäillen, mutta Nana Sahib lähti joka tapauksessa Lucknow'sta omien asejoukkojensa kanssa. Hän saapui Cawnporeen, jossa hän tarjosi apuaan paikallisille briteille. Nana Sahib joukkoineen asetettiin vartioimaan Cawnporen rahastoa. Yöllä 5. kesäkuuta 1857 joukko Cawnporessa kapinoivia sepoyta tunkeutui rahastoon saaden apua Nana Sahibin miehiltä. Eräs kapinoitsijoista pyysi Nana Sahibia asettumaan kapinoitsijoiden johtoon. Turhautuneena isänsä eläkkeen tilanteeseen, sekä vakuuttuneena brittien kyvyttömyydestä Azimullahin kertomuksen perusteella Nana Sahib päätti liittyä kapinoitsijoihin.
6. kesäkuuta Nana Sahib johti kapinallisjoukkoja näiden hyökätessä Cawnporen brittiläistä varuskuntaa vastaan. Varuskuntaa johti Hugh Wheeler, jota Nana Sahib oli varoittanut vanhana tuttavanaan hyökkäyksestä etukäteen. Britit olivat pahasti alivoimaisia ja he päätyivät antautumaan neuvottelujen jälkeen 27. kesäkuuta. Antautujille oli luvattu turvallinen mahdollisuus poistua Cawnporesta. Tarkoitus oli evakuoida britit jokea pitkin veneillä. Kun britit olivat nousseet veneihinsä heitä vastaan avattiin kuitenkin tuli joen rannalta. Tulituksen lakatessa selviytyneet otettiin vangiksi. Kaikki vangiksi jääneet miehet teloitettiin. Noin 200 naista ja lasta teljettiin Bibighar-nimiseen rakennukseen.
Kukistuminen
thumb|Verilöyly Cawnporessa. Nana Sahib oli julistettu peshwaksi Gwaliorin valtauksen jälkeen heinäkuussa 1857. Koska hänellä itsellään ei ollut varsinaisesti kokemusta sotajoukkojen komennosta, hänen pääasiallinen sotilaskomentajansa oli Tantia Tope. Britit olivat tällä välin lähettäneet Cawnporea auttamaan prikaatinkenraali Henry Havelockin johtaman apujoukon. Hänen lähestyessään Cawnporea Nana Sahib päätti teloituttaa kaikki ottamansa brittivangit. Tapetut heitettiin kaivoon. Havelockin joukot voittivat Cawnporen kapinalliset 16. heinäkuuta. Nana Sahib pakeni hevosellaan joidenkin tietojen mukaan Bithuriin. Ennen pakoaan hän ohjeisti poikaansa Rao Sahibia johtamaan Tantia Topea. Nana Sahib lavasti itsemurhansa hukuttautumalla Gangesiin, mutta todellisuudessa hän pakeni edelleen. Nana Sahibin myöhempiä vaiheitaan ei tunneta varmuudella, eikä hänestä enää kuultu. Hän oli saattanut paeta Nepaliin, jossa hän mahdollisesti kuoli kuumetautiin vuonna 1859.
Eero Kinnunen (pääjohtaja)
Eero Kinnunen (30. kesäkuuta 1937 Kontiolahti – 27. lokakuuta 2010 Lahti) oli suomalainen yritysjohtaja, joka teki koko työuransa Keskossa ja toimi yhtiön pääjohtajana 1993–1998. Hän oli koulutukseltaan merkonomi ja sai kauppaneuvoksen arvonimen 1989 ja vuorineuvoksen arvonimen 1997.
Dido
Dido tarkoittaa seuraavia:
Eero Kinnunen (pääjohtaja)
Sotilasarvoltaan Kinnunen oli reservin kapteeni. Taiteilija Martti Könönen maalasi hänen muotokuvansa 1988.
Qibla
thumb|[[Egyptiläisen moskeijan qibla-seinän syvennys eli mihrab.]] Qibla on suunta, johon päin islaminuskoisen tulee suorittaa rukouksensa. Se tarkoittaa myös moskeijan (tai muun uskonnollisen rakennuksen) seinää, joka on kohtisuorassa tätä suuntaa vasten ja siten osoittaa oikean rukoilusuunnan. Muslimivainajat haudataan kasvot qiblan suuntaan. Teurastetun eläimen pää asetellaan myös qiblan suuntaisesti.
Qibla osoittaa lyhimmän tien Kaabaan. Kaaban sijainnista (21.42333°N, 39.82333°W) on geometrisesti laskettavissa sen suunta missä tahansa maapallolla. Erikoistapauksia on kaksi: Kaaban sisällä rukoillaan sen ulkoseiniä kohti, ja täsmälleen vastakkaisella puolella maapalloa mikä tahansa suunta on qibla. Ennen vanhaan muslimit määrittivät qiblan astrolabin avulla, nykyään satelliittipaikannuslaitteita käyttäen.
Hämmennystä on herättänyt se, että varhaisten moskeijoiden qiblat eivät osoittaneet Mekan suuntaan, vaan poikkesivat siitä. Esimerkiksi Córdoban moskeijan qiblan ero Mekkaan on noin 17 astetta, ja seinä suuntautuu etelään. Pyhäkkö onkin luultavasti rakennettu aikansa katuverkon mukaiseksi, kun sen rakentaminen aloitettiin vuonna 785.
Rukoussuunnan muutos
Skeptiset historiantutkijat katsovat, että myös Koraaniin päässyt rukoussuunnan muutos todistaa, ettei Mekka alun perin ollut varhaisen islamin pyhä paikka, vaan se oli joku muu. Kalifi Abd al-Malikin Jerusalemiin vuonna 691 rakennuttama Kalliomoskeija osoittaa, että vielä 600-luvun lopussa arabien tärkein uskonnollinen keskus oli Jerusalem ja siihen liittynyt Jeesuksen, Marian pojan kultti, mistä myös Kalliomoskeijan seinäkirjoitus puhuu.
Historianharrastaja Dan Gibsonin mukaan qibla suunnattiin Mekkaan vasta vuonna 822. Kaikkien tunnettujen varhaisimpien, vuosina 622–725 rakennettujen moskeijoiden qiblat osoittivat Pohjois-Arabiassa nykyisen Jordanian alueella sijaitsevaan Petraan, joka oli aikanaan merkittävä kaupunki ja uskonnollinen keskus. Vuosina 725–822 rakennetuista qibloista Petraan osoitti enää 12 %, puolet osoitti Mekkaan ja loput 38 prosenttia, Espanjassa ja Pohjois-Afrikassa, samansuuntaisesti Petran ja Mekan välisen linjan kanssa eteläkaakkoon. Vuodesta 822 alkaen kaikkien uusien moskeijoiden qiblat osoitettiin Mekkaan.
Gibsonin teoriaa vastaan puhuu se, että Petrasta kaikkien arabien uskonnollisena keskuksena ei ole muita tietoja. Gibsonin teoria ei ole saanut laajaa kannatusta.
Maurus Gervase Komba
Komba erosi tehtävistään 18. tammikuuta 1988.
Luettelo pikkuplaneetoista: 30001–31000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 30001:stä ja päättyen 31000:een. Kokonaisen luettelon löytää katsomalla Luettelo pikkuplaneetoista.
Lähteet
Zoznam planétok 30001-30250
Marouane Chamakh
Junioriura
Chamakh aloitti jalkapalloilun neljävuotiaana Néracin paikallisessa junioriseurassa, josta hän siirtyi 10-vuotiaana FC Marmanden junioreihin. Häntä kutsuttiin tuolloin leikkimielisesti George Weahiksi. Myöhemmin 16-vuotiaana Chamakh siirtyi Bordeaux'n junioriseuraan jatkettuaan samalla opiskelujaan koulussa.
Bordeaux
Kaksi vuotta myöhemmin Chamakh nostettiin Bordeaux'n edustusjoukkueeseen kaudeksi 2002–2003, jossa hän pelasi ensimmäisen ottelunsa Ranskan cupissa FC Metzia vastaan 19. tammikuuta 2003. Sittemmin Chamakh pelasi ensimmäisen liigaottelun 8. helmikuuta 2003 Bastia vastaan pelatussa ottelussa. Yhteensä hän pääsi kentälle kymmenen kertaa ja teki yhden maalin.
Kaudella 2004–2005 Chamakh pelasi uransa parasta kautta ollen samalla joukkueensa paras maalintekijä kymmenellä maalilla. Hän onnistui muun muassa kauden toisessa ottelussaan tekemään hattutempun Nizzaa vastaan.
Seuraavalla kaudella (2005–2006) Chamakh ei yltänyt yhtä suureen maalimäärään, mutta säilyi silti joukkueensa vakiohyökkääjänä. Hän teki Ranskan pääsarjassa seitsemän maalia ja teki muun muassa 25. helmikuuta 2006 pelatussa kotiottelussa FC Metziä vastaan kaksi maalia, sekä sai ottelun lopussa suoran punaisen kortin. Sen sijaan Ranskan cupissa maaleja ei syntynyt ainuttakaan kahdessa ottelussa.
Kaudella 2006–2007 Chamakh onnistui maalinteossa heti avausottelussa Toulousea vastaan. Myöhemmin kauden loppupuolella hän teki kaksi maalia Nancya vastaan huhtikuussa 2007. Kauden jälkeen Chamakh solmi vuoden jatkosopimuksen Bordeaux'n kanssa, joka pitää hänet seurassa kauteen 2009–2010 asti.
Kaudella 2008–2009 hän ilmoitti jättävänsä seuran kauden päätteeksi, joka oli myös Chamakhin uran paras kausi voitettuaan muun muassa ensimmäisen Ranskan-mestaruutensa. Lisäksi hän teki kauden aikana 13 maalia 34 pelaamassaan ottelussa. Chamakh jäi kuitenkin seuraan jäätyään ilman suurempia tarjouksia muilta isommilta seuroilta.
Kaudella 2009–2010 Chamakh jatkoi Bordeaux'n riveissä, mutta syytti julkisesti kauden alussa joukkueen johtoa ahneeksi pyytäessään hänestä liian isoa siirtokorvausta. Noin puolivuotta myöhemmin Chamakh ilmoitti 6. helmikuuta 2010 uudelleen halustaan siirtyä tulevana kesänä englantilaisseura Arsenaliin. Lopulta 5. maaliskuuta 2010 hänen siirtonsa Arsenaliin seuraavaksi kaudeksi varmistui. Sillä välin Bordeaux'n kausi oli menestykseltään vaihteleva. Ranskan pääsarjassa se jäi kauden päätteeksi kuudenneksi, mutta sen sijaan Mestarien liigassa joukkue eteni aina pudotuspeleihin asti. Bordeaux voitti oman alkulohkonsa, jossa taakse jäivät muun muassa Bayern München ja Juventus. Pudotuspeleissä Bordeaux selvisi aina puolivälieriin asti, jossa se hävisi Lyonille. Chamakh onnistui tekemään kauden aikana viisi maalia, jonka määrällä hän sijoittui Mestarien liigan maalipörsissä viidenneksi yhdessä Nicklas Bendtnerin ja Wayne Rooneyn kanssa. Kauden päätteeksi Chamakh palkittiin Ranskan pääsarjan parhaana afrikkalaispelaajana.
Arsenal
21. toukokuuta 2010 Chamakh siirtyi Arsenaliin ilmaisella siirrolla ja lopullinen siirto tapahtui 1. heinäkuuta 2010. Chamakh allekirjoitti neljän vuoden sopimuksen ja tienaa 300 000 euroa kuukaudessa. Hän pelasi ensimmäisen Valioliigaottelunsa 15. elokuuta 2010 Liverpoolia vastaan. Ottelun aikana hän oli osallisena Arsenalin 1–1 tasoitusmaalissa, kun Chamakhin puskema pallo kimposi tolpasta ja meni Pepe Reinan käsien kautta maaliin. Ensimmäisen Valioliiga maalinsa Chamakh teki 21. elokuuta 2010 Blackpoolia vastaan. Noin kuukautta myöhemmin hän teki Mestarien liigassa uuden ennätyksen tekemällä eniten perättäisiä maaleja. 19. lokakuuta 2010 ottelussa Šah’tar Donetskia vastaan Chamakhin tekemä maali oli hänen kuudes peräkkäinen osuma Mestarien liigassa. Hän oli aiemmin tehnyt Bordeauxin riveissä kolme maalia peräkkäin pudotuspeleissä. 10. marraskuuta 2010 Chamakh teki toistamiseen historiaa, kun hänen 0–1 maalistaan tuli Arsenal historian nopein Valioliigamaali.
Kaudella 2011–2012 Chamakh jäi vaihtopelaajan rooliin, kun Robin van Persie palasi takaisin pelikuntoon loukkaantumisen jälkeen. Chamakh pelasi ensimmäisen ottelunsa 28. elokuuta 2011 Valioliigaottelussa Manchester Unitedia vastaan tultuaan vaihdosta kentälle. Arsenal hävisi ottelun maalein 8–2. Kauden ensimmäisen maalin Chamakh teki vierasottelussa Blackburnia vastaan. Kyseinen ottelu päättyi myöskin Arsenalin tappioon 4–3. Lopulta 23. lokakuuta 2011 Chamakh pelasi ensimmäistä kertaa kauden aikana avauskokoonpanossa Stokea vastaan. Ottelussa Chamakh pelasi yhteensä 66 minuuttia, kunnes van Persie korvasi hänet. Vaihdon myötä Arsenal voitti ottelun 3–1 van Persien tehtyä kaksi maalia. Ennen tammikuun siirtoikkunan päättymistä Chamakhin huhuttiin siirtyvän muualla vähäisen peliajan vuoksi, mutta joukkueen valmentaja Arsene Wenger tyrmäsi huhut hyökkääjän siirtymisestä. Chamakh pelasi tammikuussa 2012 FA cupin kolmannella kierroksella Leedsiä vastaan 68 minuutin verran, kunnes Arsenal ilmoitti pudottaneensa Chamakhin reservijoukkueeseen. Hän pääsi seuraavan kerran pelaamaan edustuksessa 6. maaliskuuta 2012 Mestarien liigan pudotuspeliottelussa AC Milania vastaan. Ottelun jälkeen Chamakh pelasi kolme ottelua valioliigassa, joissa hän toimi vaihtopelaajan roolissa.
Kaudella 2012–2013 Chamakh aloitti kautensa Englannin cupissa 26. syyskuuta 2012, jossa hän tuli vaihdosta kentälle. Arsenal voitti ottelun Coventry Citya vastaan maalein 6–1. Chamakh pelasi myös seuraavassa ottelussa, jonka Arsenal voitti maalein 5–7 Readingiä vastaan. Chamakh teki ottelussa kaksi maalia ja Arsenal eteni voiton myötä neljännesvälieriin. Chamakh lainattiin loppukaudeksi West Hamiin, jonka jälkeen hän siirtyi Crystal Palaceen.
West Ham United
4. tammikuuta 2013 Chamakh siirtyi Arsenalista puolen vuoden lainasopimuksella West Ham Unitediin. Hän pelasi ensimmäisen ottelunsa uudessa seurassa 12. tammikuuta 2013 Sunderlandia vastaan, tultuaan vaihdosta kentälle. Chamakh pelasi kaiken kaikkiaan kolme ottelua West Hamin riveissä ennen lainasopimuksen päätyttyä.
Crystal Palace
13. elokuuta 2013 Chamakh ilmoittettiin siirtyneen Valioliigaan nousseeseen Crystal Palaceen vuoden sopimuksella. Chamakh teki avausmaalinsa uudessa seurassa kauden toisessa sarjaottelussa Stoke Citya vastaan elokuussa 2013. Hän pelasi kauden aikana yhteensä 32 Valioliigaottelua ja teki niissä viisi maalia. Kauden päätyttyä Crystal Palace päätti alustavasti olla jatkamatta Chamakhin sopimusta. Chamakh suostui neuvotteluissa palkan alennukseen ja allekirjoitti kahden vuoden jatkosopimuksen.
Kaudella 2014–2015 Chamakh pelasi yhteensä kahdeksantoista sarjaottelua ja teki niissä kaksi maalia. Sitä vastoin Englannin cupissa hän teki kaksi maalia kahdessa ottelussa.
Cardiff City
Chamakh siirtyi 11. lokakuuta 2016 Cardiff Cityyn lyhytkestoisella sopimuksella.
Maajoukkueura
Maajoukkuetasolla Chamakh aloitti uransa Ranskan alle 18-vuotiaissa, jossa hän pelasi yhden ottelun. Sittemmin hänet nimettiin loukkaantuneen Chaouki Ben Saadan tilalle Ranskan alle 19-vuotiaiden joukkueeseen helmikuussa 2003 pelattavaan harjoitusotteluun Tšekkiä vastaan. Ottelu oli osa valmistautumista heinäkuussa pelattavaan alle 19-vuotiaiden EM-kilpailuun. Chamakhilla oli mahdollisuus edustaa Ranskaa EM-kisoissa, mutta kieltäytyi kutsusta saadessaan samoihin aikoihin kutsun Marokon A-maajoukkueeseen.
Marokko
Chamakh pelasi ensi kerran Marokon paidassa 8. kesäkuuta 2003 Sierra Leonea vastaan pelatussa ottelussa. Ensimmäisen maalinsa hän teki 10. syyskuuta 2003 ystävyysottelussa Trinidad ja Tobagoa vastaan. Samaisessa ottelussa Chamakh teki maajoukkueuransa toisen maalin.
Afrikan-mestaruuskilpailut 2004
Chamakh pelasi ensimmäiset arvokisansa vuoden 2004 Afrikan kisoissa, jossa Marokko saavutti hopeaa hävittyään loppuottelun isäntämaa Tunisialle maalein 2–1. Chamakh teki turnauksessa kaksi maalia. Ensimmäisen maalinsa hän teki alkulohkon toisessa ottelussa Beniniä vastaan. Toinen maali syntyi puolivälieräottelussa Algeriaa vastaan.
Afrikan-mestaruuskilpailut 2006
Chamakh pelasi toiset arvokisansa vuoden 2006 Afrikan kisoissa, jossa Marokko jäi alkulohkoon tekemättä maaliakaan.
Afrikan-mestaruuskilpailut 2008
Kolmannet arvokisat Chamakh pelasi vuoden 2008 Afrikan-mestaruuskilpailuissa, jossa Marokko jäi toistamiseen alkulohkoon. Chamakh ei onnistunut maalinteossa kertaakaan.
Afrikan-mestaruuskilpailut 2012
Neljännet arvokisat Chamakh pelasi vuoden 2012 Afrikan-mestaruuskilpailuissa, jossa Marokko jäi jälleen alkulohkoon. Chamakh pelasi turnauksessa kaksi ottelua, mutta ei onnistunut maalinteossa kertaakaan. Hän joutui jättämään toisen ottelun Gabonia vastaan väliin ruokamyrkytyksen vuoksi. Chamakh palasi lopulta viimeiseen otteluun Nigeriä vastaan, jossa hän syötti Marokon ainoan maalin.
Yksityiselämä
Chamakh syntyi marokkolaisille vanhemmille Ranskassa, Tonneinsissa, joka sijaitsee 120 kilometriä kaakkois-Bordeuxista ja varttui Aiguillonissa. Hän ei puhu arabiaa, mutta puhuu Ranskassa syntymisen myötä Marokon toista yleisimmin käytettyä kieltä, ranskaa. Chamakh on toiselta ammatiltaan kirjanpitäjä. Chamakhin vanhemmat muuttivat Casablancasta Ranskaan vuonna 1979, kun isä el-Mostafa etsi rahallisempaa työtä puusepän alalta.
Chamakh on uskonnoltaan muslimi, jonka vuoksi hän on uransa aikana noudattanut paastoaikaan erityistä harjoitteluohjelmaa.
Chamakh esiintyi vuonna 2010 ranskalaisen rap-artistin Yazoun musiikkivideolla "Le Fruit de la Resistance".
Joyce Beatty
Joyce Birdsong Beatty (o.s. Hannah; s. 12. maaliskuuta 1950 Dayton, Ohio) on yhdysvaltalainen poliitikko. Beatty kuuluu Yhdysvaltain demokraattiseen puolueeseen. Hän on istunut Yhdysvaltain edustajainhuoneen jäsenenä Ohion vaalipiiristä tammikuusta 2013 lähtien.
Hänen miehensä Otto Beatty Jr. on poliitikkona samassa puolueessa.
Sanskeri
Sanskeri on saari Perämerellä Haaparannan saaristossa. Saari kuuluu nykyisin Haaparannan saariston luonnonsuojelualueeseen ja siksi kulkeminen alueella on ohjattua. Saarella on Kumpulan kylä, jossa on kunnostettuja rakennuksia. Kumpulassa on myös kirkko. Saaren eteläosassa on laajoja nummia ja hiekkakinoksia. Kinokset koostuvat sannasta, jonka mukaan saari on saanut nimensä. Alueella on myös vanhoja kalastukseen liittyviä kivirakennelmia. Pohjoisosassa on kosteikkoja ja lehtimetsää. Sanskerista etelään sijaitsee Malurin ulkosaari.
Punkkisota
Punkkisota on Joonas Berghällin ohjaama suomalainen dokumenttielokuva vuodelta 2021.
Elokuva käsittelee borrelioosia ja siinä haastatellaan tautiin sairastuneita ihmisiä joiden joukkoon myös Berghäll itse kuuluu.
Tantia Tope
Tantia Tope (s. 1813–1819 – k . 18. huhtikuuta 1859, joskus muodossa Tantia Topi tai Tatya Tope) oli yksi Intian brittivastaisen sepoy-kapinan johtajista. Hän toimi ensin Nana Sahibin alaisuudessa ja myöhemmin itsenäisemmin. Tantia Tope jatkoi vastarintaa aina vuoteen 1859 saakka, jolloin hän jäi petoksen jälkeen brittien vangiksi. Tantia Tope hirtettiin sotaoikeuden langetettua tuomion kapinoinnista.
Elämäkerta
thumb|vasen|Tantia Topen sotilaita lehdessä The Illustrated London News vuodelta 1858. Tantia Tope eli alkuperäiseltä nimeltään Ramchandra Panduranga syntyi vuosien 1813 ja 1819 välillä Intian Punen kaupungissa. Hänen varhaisista vaiheistaan tiedetään varsin vähän. Lempinimi Tanita Tope tai Topi tarkoittaa kapteenia tai komentajaa. Taustaltaan Tantia Tope oli marathi bramiinien kastista. Hän oli palvellut Marathivaltakunnan hallitsijaa eli peshwaa Baji Rao II:sta. Hän oli tutustunut myös Nana Sahibiin, Baji Raon adoptoituun poikaan.
Nana Sahibista tuli yksi Intian sepoy-kapinan johtohahmoista. Hän alkoi johtaa kapinoitsijoita valtaamastaan Cawnporesta eli nykyisestä Kanpurista käsin. Tantia Tope alkoi palvella hänen alaisenaan sotilaskomentajana ja oli mukana Cawnporessa tapahtuneessa verilöylyssä. Tantia Topen joukot tunnettiin etenkin tykistön taitavasta käytöstä. He kärsivät kuitenkin tappion kapinoitsijoita vastaan taistelleille briteille Bithurissa 16. elokuuta 1857. 27.–28. marraskuuta 1857 Tantia Topen joukot ottivat voiton Charles Ash Windhamin johtamista brittijoukoista Cawnporessa, mutta tulivat jo 9. joulukuuta Colin Campbellin johtamien brittijoukkojen voittamaksi. Tantia Topen joukot siirtyivät myöhemmin Gangesin yli.
Maaliskuussa 1858 Tantia Topen joukot lähtivät auttamaan Jhansissa piiritettyjä Lakshmi Bain johtamia kapinallisjoukkoja. Britit voittivat kuitenkin hänen joukkonsa 1. huhtikuuta Betwajoen taistelussa. Tantia Topi joutui vetäytymään Kunchiin ja sieltä edelleen toukokuussa Rajputanaan. Lakshmi Bain onnistui kuitenkin paeta brittien piirityksestä. Kaksikko kohtasi Kalpissa, josta heidän joukkonsa etenivät Gwalioriin 1. kesäkuuta. Gwaliorissa joukot hajosivat ja vastarinta jatkui sissisodan omaisesti. 8. huhtikuuta 1859 Tantia Topi jäi viimein vangiksi erään intialaisen petettyä hänet palkinnon toivossa. Tantia Topia vastaan järjestettiin sotaoikeudenkäynti. Hänet tuomittiin kapinasta kuolemaan. Tantia topi hirtettiin 18. huhtikuuta 1859 Shivpurissa.
Fazerin liiketalo
Fazerin liiketalo on Konditorialiike Karl Fazerin rakennuttama seitsemänkerroksinen liiketalo Kluuvikadun ja Aleksanterinkadun kulmassa Helsingissä. Gösta Juslénin vuonna 1928 suunnittelema rakennus korvasi paikalla aikaisemmin sijainneen Selim A. Lindqvistin suunnitteleman kolmikerroksisen liiketalon, joka myös toimi Fazerin kahvilaravintolana.
alt=Eduard Fazerin kahvilarakennus Aleksanterinkadulla vuonna 1896|pienoiskuva|300x300px|Oikealla Eduard Fazerin kahvilarakennus Aleksanterinkadulla vuonna 1896.
Historia
Karl Fazerin isä Eduard Fazer sai Suomen kansalaisuuden vuonna 1849 ja samalla oikeuden perustaa yrityksen Suomeen. Vuonna 1856 hän osti Kluuvikatu 3:ssa sijaitsevan kiinteistön ja ensimmäinen kivitalo rakennettiin tontille vuonna 1861. Kapea 2–3-kerroksisen kivitalo sijoittui tontin itäreunalle ja sen kapean päädyn julkisivu antoi Aleksanterinkadulle päin. Rakennusta jatkettiin vuonna 1886 arkkitehti J. Brynolf Blomqvistin suunnitelmien perusteella, ja talo sai siinä yhteydessä julkisivun myös Kluuvikadulle päin.
Kahvilatoiminta alkaa
Helsingin keskustassa ja Aleksanterinkadulla oli vilkasta kahvilatoimintaa 1800- ja 1900-lukujen taitteessa. Aleksanterinkadulla sijaitsi muun muassa Löfströmin ja Ekbergin kahvila ja Pohjoisespalanadilla Catanin kahvilaravintola. Karl Fazerin Ranskalais-Venäläinen Konditoria avattiin Kluuvikadulla 17. syyskuuta 1891. Sen myymälähuone ja 30-paikkainen kahvila oli eristetty samettiverholla. Konditoria kävi pieneksi ajan kuluessa ja menestys antoi mahdollisuuden rakentaa uudistalon tontille. alt=Selim A. Lindqvistin suunnittelema Fazerin liiketalo vuonna 1915.|pienoiskuva|300x300px|Selim A. Lindqvistin suunnittelema Fazerin liiketalo vuonna 1915.
Selim A. Lindqvistin piirtämä ensimmäinen Fazerin liikepalatsi
Ensimmäisen Karl Fazerin rakennuttaman liikerakennuksen suunnitteli Selim A. Lindqvist vuonna 1907 ja se otettiin käyttöön 1908. Uuteen taloon tuli konditoriamyymälä ja kaksi kahvilaa. Arkkitehti Jarl Eklund suunnitteli kahvila-myymälän tyylikkään sisustuksen.
Pohjakerroksen kahvilan seinät oli peitetty suurin mahonkipilasterien reunustamin peilein. Pöydät olivat harmaata napoleonmarmoria. Leveät marmoriportaat, joissa oli pronssi- ja mahonkikaiteet, johtivat yläkahvilaan, jossa oli kulmikkaat marmoripylväät. Seinillä oli lintuaiheisia gobeliineja ja ovia koristivat Viktor Janssonin reliefit.
Jo parikymmentä vuotta myöhemmin kolmikerroksinen rakennus päätettiin korvata tontin rakennusoikeuden tehokkaasti hyödyntävällä uudisrakennuksella.
Uusi Gösta Juslénin suunnittelema liiketalo
Vuonna 1928 Gösta Juslén kutsuttiin suunnittelemaan uutta liikerakennusta, joka antaisi mahdollisuuden sijoittaa siihen yhtiön kaikki toiminnot, mukaan lukien leipomon, myymälän, kahvilan ja konttorin. Uusi rakennus käsitti koko tontin rakennusalan. Rakennuksen tieltä raivattiin muut aikaisemmat rakennukset, mutta Lindqvistin suunnitteleman rakennuksen rakenteita käytettiin hyväksi uudessa rakennuksessa. Sisustussuunnittelusta vastasi Jarl Eklund, joka oli suunnitellut myös edeltävän rakennuksen sisustuksen.
Kahvila- ja myymälätilat sijoittuivat seitsemänkerroksisen rakennuksen kahteen alimpaan kerrokseen. Kolmanteen kerrokseen sijoitettiin leipomo ja kellarikerrokseen varastotilaa. Pakkaamo sijoitettiin pihasiipeen ja ylempiin kerroksiin yhtiön konttori. Katutasossa oli lisäksi vuokralle annettavia liikehuoneistoja, joista osaan käytiin sisään Aleksanterinkadun puolelta. Vuokratiloihin sijoittui mm. Kukkakauppa Flora.
Rakennus edustaa 1920-luvun pelkistettyä klassismia, ja siinä on vaikutteita amerikkalaisista liiketaloista. Ensimmäisen kerroksen julkisivu on vuorattu Hyvinkään graniitilla. Kahvilan sisäänkäynnin portaali on Labradorin graniittia, jossa on muuta julkisivua selvästi tummempi graniittipinta. Sisäänkäynnin ovet ja baldakiini ovat ruostumatonta terästä ja ulko-ovien yläpuolelle sijoittuva Fazer-valomainos on alkuperäisen kaltainen. alt=Alakahvilan kupoli.|pienoiskuva|300x300px|Alakahvilan kupoli.alt=Hjalmar Hagelstamin maalaus Fazerin kahvilassa.|pienoiskuva|300x300px|Hjalmar Hagelstamin maalaus Fazerin kahvilassa.
Fazerin kahvila
Alkujaan pohjakerroksessa sijaitsi myymälä, alakahvila ja Quick Lunch Bar. Kahvila- ja konditoriatiloihin sijoitettu otsonoiva ilmastointijärjestelmä oli ensimmäinen laatuaan Helsingissä. Tuloilma otettiin sisään katolta, puhdistettiin tehokkaasti vesisuodatuksen kautta ja otsonoitiin ennen kuin se johdettiin pattereiden lämmittämänä kahvilatiloihin. Sillä sanotaan olleen virkistävä vaikutus asiakkaisiin. Tuotteet on sijoitettu suojaaviin lasivitriineihin. Art deco-tyyli näkyy muun muassa näyteikkunoiden ja sisätilojen valaistuksessa ja marmorilattian kuvioinnissa. Fazerin kahvilan mieleenpainuvin osa on kuitenkin kahvilan takaosaan sijoittuva opaalilasista toteutettu kupolikatto, jonka kautta on mahdollista kuulla kaukana muissa pöydissä käytäviä keskusteluja. Kupolisali ja myymälä ovat edelleen lähes alkuperäisessä asussaan. Karl Fazerin vävy, taiteilija Hjalmar Hagelstam maalasi kahvilatilaan seinämaalauksen. Art deco -henkinen seinämaalaus restauroitiin esiinottojen perusteella 1990-luvun alussa.
Vuonna 1932 avattiin yläkerrassa Gösta Juslénin 1931 suunnittelema kahvila ja ravintola. Yläkahvila lopetti toimintansa vuonna 1949 ja ravintola 1959. Kahvilan tilat muutettiin konttoriksi vuosina 1953 ja 1959 Olof Steniuksen suunnitelman mukaan.
Teismi
Teologiassa ja filosofiassa teismi määritellään uskomuksena persoonalliseen Jumalaan. Näkemyksen mukaan Jumala on kaikkivoipa, täydellinen ja kaikesta riippumaton ja siten ihmisen käsityskyvyn yläpuolella. Hän on kuitenkin puuttunut ja puuttuu maailman tapahtumiin erityisellä tavalla. Teismin kannattajat eli teistit pyrkivät perustelemaan näkemystään rationaalisilla argumenteilla eli järkiperusteilla ja vetoamalla kokemukseen. Todistuksia Jumalan olemassaolon puolesta on neljää päätyyppiä: kosmologinen, ontologinen, teleologinen ja moraalinen todistus. Teismi on ateismin ja agnostisismin vastakohta, ja se myös eroaa panteismista ja deismistä.
Olemassaoloa koskevana eli ontologisena käsityksenä teismi on väitelause, jonka mukaan jumala tai jumalia on olemassa.
Mulan
Mulan voi tarkoittaa ainakin seuraavia:
Lost Girls
Lost Girls on vuonna 2020 ensi-iltansa saanut yhdysvaltalainen draamaelokuva, jonka on ohjannut Liz Garbus ja käsikirjoittanut Michael Werwie. Elokuva kertoo tyttärensä katoamista tutkivasta äidistä (Amy Ryan), joka yrittää selvittää tyttärensä katoamista ja päätyy samalla tutkimaan selvittämättömiä murhia. Elokuva perustuu Robert Kolkerin teokseen Lost Girls: An Unsolved American Mystery, joka käsittelee todellista Shannan Gilbert -nimisen prostituoidun katoamista Long Islandilla vuonna 2010 ja tämän etsinnän aikana esille nousseita selvittämättömiä henkirikoksia.
Lost Girls sai ensi-iltansa 28. tammikuuta 2020 Sundancen elokuvajuhlilla. Se julkaistiin suoratoistopalvelu Netflixissä 13. maaliskuuta 2020. Elokuvan vastaanotto oli pääosin positiivinen. Elokuvalla on arvosteluja yhteen keräävällä Metacritic-sivustolla keskimääräinen arvosana 67/100.
Beaumontin satama
Beaumontin satama on Texasin Beaumontissa sijaitseva satama. Se avattiin vuonna 1908, jonka jälkeen sitä on laajennettu lukuisia kertoja.
Beaumontin satama oli vuonna 2013 rahdin määrällä mitattuna Yhdysvaltain neljänneksi vilkkain satama. Satama on myös hyvin merkittävä Yhdysvaltain asevoimille, joka käyttää satamaa usein sotilasrahdin kuljettamiseen. Tätä tehtävää varten satamaan on sijoitettu Yhdysvaltain armeijan 842. kuljetuspataljoona.
Daniel Kamy
Suomessa Kamy edusti turkulaista FC Interiä kausina 2018–2019. Hän pelasi 25 veikkausliigaottelua ja teki niissä kolme maalia.
Tilastot
Tilastot kattavat aikuisten sarjaottelut. Päivitetty 12. elokuuta 2019.
Vikunja
Alpakka on ilmeisesti vikunjasta polveutuva kesytetty kamelieläinmuoto.
Ulkonäkö
Vikunja on pienin kamelieläimistä; sen ruumiin pituus on 120 cm ja säkäkorkeus 90 cm. Sen paksu villaturkki on vaaleanruskeaa, vatsapuolelta valkoista. Hienon villansa takia vikunja metsästettiin lähes sukupuuttoon. 1500-luvulla kanta oli useita miljoonia, mutta 1960-luvun loppuun tultaessa alle 10 000. Vikunja on nykyisin kokonaan rauhoitettu, ja kanta on kääntynytkin nousuun, vaikka salametsästys onkin edelleen ongelma. Vikunjoita on nykyisin jo noin 350 000.
Elinympäristö
Vikunjaa tavataan Etelä-Amerikan Andien ruohostomailla 3 200–4 800 metrin korkeudessa. Se on sopeutunut hyvin vuoristoelämään. Vikunja käyttää tehokkaasti vuoriston vähän hapen ja pystyy juoksemaan ohuessa vuoristoilmassakin 47 km/h.
Elintavat
Vikunja käyttää ravintonaan matalia ruohoja. Saadakseen suolaa se nuolee suolapitoisia kiviä ja juo suolavettä.
Vikunjat elävät laumoissa, jotka koostuvat koiraasta, 5–15 naaraasta ja poikasista. Laumalla on keskimäärin noin 18 neliökilometrin suuruinen asuinalue, jolta ne saavat ruokansa ja jota koiras suojelee.
Vikunjoiden pariutuminen tapahtuu maalis–huhtikuussa. Naaras on tiineenä 330–410 vuorokautta, jonka jälkeen se synnyttää yhden poikasen, jota se hoitaa kymmenen kuukautta. Poikanen tulee itsenäiseksi 12–18 kuukauden ikäisenä. Nuoret koiraat muodostavat omia ryhmiä, ja naaraat etsivät lauman, johon liittyä.
Overtonin ikkuna
Overtonin ikkuna on politiikan tutkimuksessa käytetty käsite, joka viittaa sallittuihin keskustelunaiheisiin. Termin nimi tulee sen keksijältä Joseph P. Overtonilta. Overtonin ikkunassa pyritään luokittelemaan poliittiset ehdotukset sen mukaan, kuinka ne vaikuttavat valtion interventioon ja yksilönvapauksien rajoittamiseen. Ylöspäin y-akselilla mentäessä ehdotukset pyrkivät valtion intervention pienentämiseen ja yksilönvapauksien kasvattamiseen, kun taas alaspäin mentäessä valtion intervention kasvattamiseen ja yksilönvapauksien kaventamiseen. pienoiskuva|Overtonin ikkuna. Keskellä on lainsäädännön nykyinen tila, joka voi muuttua kahteen suuntaan. Overtonin ikkuna voidaan jakaa seuraaviin osiin: Jos Overtonin ikkunan toiselta laidalta kannatuspuheenvuorot loppuvat, ikkuna voi kaventua ja siirtyä Y-akselilla toiseen suuntaan. Tällöin aiemmin "järkevänä" pidetyt ehdotukset voivat muuttua "radikaaleiksi", koska nämä mielipiteet eivät enää nauti suosiota.
Fusion Garage
Fusion Garage on singaporelainen mobiililaitteita valmistava yritys. Yhtiö on ollut mukana Linux-pohjaisen JooJoo-taulutietokoneen kehityksessä, mikä piti alun perin julkaista yhdessä Michael Arringtonin kanssa. Fusion Garage kuitenkin ilmoitti marraskuussa 2009 jättäytyvänsä hankkeesta.
Fusion Garage sai median huomion vuoden 2011 kesällä näyttävän viraalimainonnan ansiosta. Yhtiö nostatti hypeä ja kysymyksiä isolla Who is TabCo? -mainoskampanjalla. Elokuussa 2011 ilmeni, että kampanjan takana oli Fusion Garage ja mainostettu tabletti oli Grid 10. Android-pohjaiseen GridOS:ään perustuva käyttöjärjestelmä on yhtiön itsensä kehittämä ja samaiseen käyttöjärjestelmään perustuva älypuhelin eli Grid 4 ilmestyi vuoden 2011 lopulla.
Grid 10 julkaisussa paljastui pieniä ongelmia uuden Flash Player 10.3:n uuteen sertifiointiprosessiin liittyen, minkä vuoksi sen Yhdysvaltain julkaisua jouduttiin hieman venyttämään. Samalla tabletin suositushintaa laskettiin 200 dollarilla aiemmin ilmoitetusta, vaikkei tietokone ollut vielä myynnissäkään.
Kaarlo Julkunen
Kaarlo Juhana Julkunen (10. helmikuuta 1897 Rantasalmi – 21. toukokuuta 1976 Rantasalmi) oli suomalainen toimittaja ja runoilija.
Julkunen pääsi ylioppilaaksi Savonlinnan lyseosta 1916 ja hän oli myöhemmin toimittajana muun muassa Itä-Savo-lehdessä.
Suomalainen alkoholikulttuuri
Suomalainen alkoholikulttuuri tarkoittaa alkoholipitoisten juomien käyttöä Suomessa sekä siihen liitettyjä tapoja ja asenteita.
Humalatilaa ei ole suomalaisessa kulttuurissa pidetty välttämättä häpeällisenä asiana, vaan sitä saatettiin päinvastoin ylistää ja pidetään sosiaalisuuden merkkinä ainakin vielä 2010-luvulla. Suomalainen humalahakuinen alkoholikulttuuri ei ole kuitenkaan poikkeus maailmassa. Eurooppalaisia viinikulttuureita lukuun ottamatta alkoholia käytetään yleensä yleensä päihtymistarkoituksessa.
Historiaa
Alkoholijuomia on tuotettu ja käytetty Suomessa ainakin rautakaudelta lähtien (500 eaa.). Kuitenkin alkoholin käyttö nykyisessä mittakaavassa on uusi ilmiö – vaikka olutta käytettiin esimerkiksi 1400-luvulla kymmeniä kertoja enemmän kuin nykyään, se oli myös huomattavasti nykyistä laimeampaa.
Perinteistä suomalaista suodattamatonta olutta kutsutaan sahdiksi. Sahdin teossa käytetään etupäässä ohramaltaita. Sahti on rekisteröity Euroopan unionin aidoksi perinteiseksi tuotteeksi vuonna 2002. Olutasiantuntija Michael Jackson sanoi sahdin olevan ”oluenteon historian puuttuva rengas Mesopotamian ja nykypäivän välillä”, kuin ”lasillinen antropologiaa”.
Suomalaisesta kansanperinteestä on tallennettu karhulauluja (Kalevalan 46. runo, säkeet 547–606) ja vainajain muistajaisia. Karhulauluissa kerrotaan kaadetun karhun kunniaksi pidetyistä peijaisista, ”otson häistä”, joiden päätteeksi karhun kallo vietiin ”hääsaatossa” takaisin metsään. Siellä se täytettiin juhlaoluella ja nostettiin uhripuuhun, jotta metsästysonni säilyisi. Hautajaismenoihin liittyviä ikivanhoja piirteitä on kirjoitettu muistiin Tverin Karjalassa vielä vuonna 1958. Haudalla pidettiin muistoateria, johon vainajan ajateltiin osallistuvan. Jos vainaja oli pitänyt viinasta, sitä tarjottiin myös haudalla.
1900-luvun alussa Suomen alkoholinkäyttö oli muihin Euroopan maihin verrattuna poikkeuksellisen matalaa. Poliittisista syistä monet puolueet alkoivat kuitenkin luoda kuvaa alkoholinkäytöstä Suomeen laajasti levinneenä ongelmana ja ajaa alkoholin käyttöä koskevia rajoituksia.
Osaltaan suomalaiseen alkoholikulttuuriin vaikutti raittiusliike ja vuosina 1919–1932 voimassa ollut kieltolaki. Toisaalta myös salakuljetus ja laiton myynti lisääntyivät. On myös väitetty, että väkevien alkoholijuomien käyttö lisääntyi kieltolain aikana. Kieltolain jälkeen alkoholikauppaa harjoitti valtion omistaman Alkon monopoli, ja vuosina 1944–1956 käytössä oli niin kutsuttu viinakortti, jolla alkoholin ostamista rajoitettiin. Lopullisesti viinakortti poistui kuitenkin vasta vuoden 1970 lopussa.
Suomalaisten alkoholinkäyttö oli alle neljännes nykyisestä viime vuosisadan puolessa välissä.
Alkoholinkäyttö on Suomessa lisääntynyt naisten keskuudessa. 1960-luvulla lähes puolet 30–49-vuotiaista naisista ilmoitti olevansa raittiita, vuonna 2000 enää neljä prosenttia. Käytön lisääntyminen on arkipäiväistänyt suhtautumista alkoholiin ja hämärtänyt siihen liittyviä vaaroja. On ehdotettu, että rattijuoppo-ongelmaa vastaan tarkoitettu suomalainen iskulause ”Jos ajat, et ota” muotoiltaisiin uudeksi ohjeeksi ”Jos odotat, et ota” ja lisättäisiin se alkoholia sisältävien juomien etiketteihin.
Suomalaisten alkoholinkäyttö nelinkertaistui 1960-luvulta 2010-luvulle. Se oli tästä huolimatta 2010-luvulla vain hieman Euroopan keskitason yläpuolella. Alkoholinkäytön voimakkaan lisääntymisen onkin esitetty johtuneen ennen kaikkea 1900-luvun kulutuksen poikkeuksellisen matalasta tasosta.
Alkoholinkäytön lisääntyminen 1900-luvun lopussa merkitsi sitä, että alkoholittomia alueita oli aiempaa vähemmän. Tämä toi paineita esimerkiksi nuorten alkoholinkäyttöön ja raittiudesta luopumiseen.
Nykytilanne
Suomalaisten alkoholinkulutus on laskenut vuodesta 2007 alkaen. Alkoholia kulutettiin silti vuonna 2012 neljä kertaa enemmän kuin 1960-luvun alussa, ja myös alkoholihaitat olivat suuremmat.
Raittius on sittemmin yleistynyt nuorison keskuudessa. Toisin kuin 1960-luvun ”märän sukupolven” ajattelussa, alkoholinkäyttö saatetaan nykyisin yhdistää vapautuneisuuden sijasta ärsyttävään teeskentelyyn. Nuorten harrastusmahdollisuudet ovat parantuneet ja päihtymiseen kannustava ryhmäpaine on vähentynyt. Kulutus- ja ruokatietoisuus on lisääntynyt, ja myös alkoholin epäterveellisyys – lihottavuus, vaikutus aivoihin ja niin edelleen – tiedostetaan entistä laajemmin. Jossain määrin Suomeen on levinnyt niin sanottu streittariliike, joka syntyi punk-piireissä vastalauseena itsetuhoisalle elämäntavalle ja välinpitämättömyydelle maailmasta.
Tsukijin kalatori
pienoiskuva|Tsukijin kalatori (2018)
Tsukijin kalatori oli Japanissa sijainnut maailman suurin kalan ja muiden merestä saatavien tuotteiden tukkukauppa. Se oli myös yksi maailman suurimmista ylipäätään ruokaa myyvistä tukkukaupoista. Alue sijaitsi Tsukijin kaupunginosassa Chūōn erillisalueella keskellä Tokiota. Tori oli suosittu vierailukohde ulkomaisten turistien keskuudessa, mutta vain harvat japanilaiset vierailivat siellä. Torin toiminta lakkasi 2018.
Sijainti
Tsukijin kalatori sijaitsi Tsukijishijōn metroaseman lähellä, Ōedo-metrolinjan varrella. Tori koostui kahdesta osasta. Sisempi alue (jōnai shijō) oli varsinainen tukkukauppa-alue, jossa muun muassa huutokaupat järjestettiin ja suurin osa kalasta valmistettiin myytäväksi. Alueella toimi noin 900 myyjää pienissä pisteissään. Ulompana oli alue, jossa toimi jälleenmyyjiä ja tukkukauppiaita. Täällä kaupat myivät myös muuta kuin kalaa, esimerkiksi japanilaisia keittiövälineitä. Alueella toimi myös useita ravintoloita.
Talous
Kalatorilta oli saatavissa yli 400 erilaista merestä peräisin olevaa tuotetta pienistä sardiineista 300 kg:n painoisiin tonnikaloihin ja halvasta merilevästä hienoimpaan kaviaariin. Tokion kolmella kalatorilla käsitellään vuosittain yli 700 000 tonnia kalatuotteita. Tsukiji yksin käsitteli päivittäin yli 2 000 tonnia kalatuotteita, ja sen työntekijöiden määrä vaihteli välillä 60 000–65 000.
Toiminta
pienoiskuva|Tonnikalahuutokauppaa Tsukijin kalatorilla Tori avasi ovensa kolmelta aamuyöstä lukuun ottamatta sunnuntaita ja joitakin yksittäisiä viikolle sattuvia lomapäiviä. Myytävät tuotteet saapuivat Tsukijiin eri puolilta maailmaa kuorma-autoilla, laivoilla ja lentokoneilla. Huutokauppojen meklarit arvioivat tuotteet ja valmistelivat ne myytäviksi. Ostajat myös tarkastivat tuotteet ennen huutokaupan alkua.
YritysEspoo
thumb|200px|YritysEspoon toimipiste sijaitsee Otaniemen Innopolissa
YritysEspoo on neuvontapalvelu, joka tarjoaa maksutonta neuvontaa sekä yrittäjyyttä suunnitteleville että toimiville yrityksille, mukaan lukien kasvu- ja startup-yritykset. Lisäksi asiakkaiden käytössä on laaja asiantuntijaverkosto, joka tarjoaa erikoisosaamistaan esimerkiksi sopimusjuridiikassa ja vakuutuksissa.
Yritysneuvontaa saa suomeksi, ruotsiksi, englanniksi, saksaksi ja venäjäksi. Neuvonta on myös Inspecta Oy:n ISO 9001/2008 -laatusertifioitu. YritysEspoo järjestää lisäksi infotilaisuuksia yrittäjyydestä sekä Bisnesklinikoita toimiville yrityksille.